C:\Users\LENOVO~1\AppData\Local\Temp\ksohtml11544\wps3.jpg

**REPUBLIKA HRVATSKA**

**ZADARSKA ŽUPANIJA**

|  |
| --- |
| **OPĆINA POSEDARJE**  **Jedinstveni upravni odjel** |

KLASA: 550-01/24-01-01

URBROJ: 2198-07-02/01-24-1

Posedarje, 26. Travnja 2024.

Na temelju Odluke o financiranju Ministarstva rada, mirovinskog sustava, obitelji i socijalne politike (KLASA: 984-01/23-01/29, URBROJ: 524-07-02-01-01/3-24-32 od 28.Ožujka 2024.godine) i Ugovora o dodjeli bespovratnih sredstava za projekte koji se financiraju iz Europskog socijalnog fonda +, Programa Učinkoviti ljudski potencijali 2021.-2027.. Zaželi - prevencija institucionalizacije, kodni broj Ugovora: SF.3.4.11.01.0154, Općina Posedarje u sklopu projekta “ZLATNE RUKE” objavljuje:

**JAVNI POZIV (TRAJNI)**

za iskaz interesa korištenja potpore i podrške u svakodnevnom životu starijim osobama i osobama s invaliditetom u sklopu projekta **“ZLATNE RUKE”**

**I.**

Uslugu potpore i podrške u svakodnevnom životu mogu ostvariti osobe starije od 65 godina i osobe s invaliditetom.

1. **OSOBE STARIJE OD 65 GODINA**

● Koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina

● Čiji mjesečni prihodi:

- Osoba starija od 65 godina koja živi u samačkom kućanstvu i čiji mjesečni prihodi za samačka kućanstva ne prelazi 120,00% iznosa prosječne starosne mirovine za 40 godina i više godina mirovinskog staža prema zadnjoj objavi HZMO-a, odnosno ne prelazi **1.015,29 EUR (prosjek za mjesec ožujak 2024.godine iznosi 846,08 EUR)**, te koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent

- Osoba starija od 65 godina koja živi u dvočlanom kućanstvu, a ukupni prihodi ne prelazi iznos od 200,00% starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi **1.692,16 EUR (prosjek za mjesec ožujak 2024.godine iznosi 846,08 EUR)**, te koji istovremeno ne koriste sljedeće usluge - usluga pomoći u kući, boravka, organiziranog stanovanja, smješataj, osobne asistencije koju pruža osobni asistent.

\*Na dvočlano kućanstvo se ne primjenjuje uvjet da obje osobe u kućanstvu moraju biti pripadnici ciljne skupine. U slučaju da nisu, pružanje usluge je prihvatljivo samo za onu osobu koja je pripadnik ciljne skupine.

- Osoba starija od 65 godina koja živi u višečlanom kućanstvu, a ukupni prihodi ne prelaze iznos od 300,00% prosječne starosne mirovine za 40 i više godina mirovinskog staža prema zadnjoj objavi podataka HZMO-a, odnosno ne prelazi **2.538,24 EUR (prosjek za mjesec ožujak 2024.godine iznosi 846,08 EUR**), te koji istovremeno ne koriste sljedeće usluge - usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.

\* U višečlanom kućanstvu u kojem su svi članovi kućanstva pripadnici ciljnih skupina ovog Poziva, usluga se može pružati svakom od njih.

1. **ODRASLE OSOBE S INVALIDITETOM**

Odrasle osobe s invaliditetom (osobe koje imaju 18 ili više godina) koje ispunjavaju navedene uvjete:

● koje žive u samačkom ili dvočlanom kućanstvu ili višečlanom kućanstvu u kojem su svi članovi kućanstva pripadnici ciljnih skupina

● koje imaju utvrđen treći ili četvrti stupanj težine invaliditeta - oštećenja funkcionalnih sposobnosti prema propisima o vještanju i metodologijama vještačenja i

● koje istovremeno ne koriste sljedeće usluge - usluga pomoći u kući, boravka, organiziranog stanovanja, smještaja i osobne asistencije koju pruža osobni asistent i

● Čiji roditelj ili drugi član obitelji nema priznato pravo na status roditelja njegovatelja ili status njegovatelja za potrebu skrbi o njoj

**II.**

Izrazi koji se koriste u ovom javnom pozivu, a imaju rodno značenje koriste se neutralno i odnose se jednako muški i ženski spol.

**III.**

Pružanje usluge potpore i podrške u svakodnevnom životu starijim osobama i osobama s invaliditetom, uz nabavu i podjelu paketa potrepština, uključuje:

● Organiziranje prehrane (pomoć u pripremi obroka, pomoć u nabavi hrane i dr.)

● Obavljanje kućanskih poslova (pranje posuđa, pospremanje stambenog prostora, donošenje vode, ogrijeva i slično, organiziranje pranja i glačanja rublja, dostava namirnica, nabava lijekova i drugih potrepština i dr.)

● Zadovoljavanje drugih svakodnevnih potreba.

**IV.**

Za ostvarivanje usluge potpore i podrške u svakodnevnom životu potrebno je priložiti:

1. **OSOBE STARIJE OD 65 GODINA:**

- Prijava na javni poziv

- Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet, dob sudionika i OIB

- Izjava pripadnika ciljne skupine o broju članova kućanstva

- Izjava pripadnika ciljne skupine o “Potvrda Porezne uprave o visini dohodaka i primitaka”; Porezna uprava Zadar će obraditi i dostaviti “Potvrdu o visini dohodaka i primitaka” za mjesec na koji se odnosi iznos prosječne starosne mirovine za 40 i više godina mirovinskog staža kako za njih tako i za ostale članove kućanstva ako žive u dvočlanom/višečlanom kućanstvu

- Izjava o načinu saznanja za “Javni poziv za iskaz interesa”

1. **ODRASLE OSOBE S INVALIDITETOM**

- Prijava na javni poziv

- Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet, dob sudionika i OIB

- Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta - oštećenja funkcionalnih sposobnosti ili

- Nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditeta u kojem je naveden treći ili četvrti stupanj težine invaliditeta - oštećenje funkcionalnih sposobnosti

- Izjava pripadnika ciljne skupine o broju članova kućanstva

- Izjava pripadnika ciljne skupine o “Potvrda Porezne uprave o visini dohodaka i primitaka”; Porezna uprava Zadar će obraditi i dostaviti “Potvrdu o visini dohodaka i primitaka” za mjesec na koji se odnosi iznos prosječne starosne mirovine za 40 i više godina mirovinskog staža kako za njih tako i za ostale članove kućanstva ako žive u dvočlanom/višečlanom kućanstvu

- Izjava o načinu saznanja za “Javni poziv za iskaz interesa”

**V.**

Prijave s traženom dokumentacijom podnose se trajno, odnosno za vrijeme trajanja projekta. Zbog ograničenog broja broja ciljane skupine, molimo sve zainteresirane da podnesu svoju prijavu u što kraćem roku na adresu:

**OPĆINA POSEDARJE**

**“ZLATNE RUKE”**

**Trg Martina Posedarskog 1, 23242 Posedarje**

**VI.**

Kako bi odabir ciljnih skupina bio transparentan Općina Posedarje planira unaprijed definiranim kriterijima bodovati svakog potencijalnog pripadnika ciljne skupine. Na temelju bodova napravit će se prioritetna rang lista za uključivanje u projekt. Obzirom da će postojati bodovanje i određeni prioriteti, to nužno ne znači da svi prijavljeni neće biti uključeni u projekt (odnosi se na one koji ispunjavaju uvjete Poziva). Provest će se bodovanje i napraviti rang lista, ali rang lista će služiti samo u slučaju ako se prijavi puno veći broj potencijalnih pripadnika ciljne skupine kako bi se onima potrebitijima prvo pružila pomoć.

Vrednovati će se nekoliko kriterija: dob pripadnika ciljne skupine, visina mjesečnog prihoda i invaliditet. Osoba koja je ujedno starija od 65 godina i ima određeni stupanj invaliditeta imat će pravo prednosti ispred svih ostalih i kao takva se prva uključuje u projekt. U slučaju višečlanog kućanstva u kojem su svi članovi kućanstva pripadnici ciljne skupine, također članovi tog kućanstva imaju prednost nad ostalima. Oni koji žive u samostalnom, dvočlanom ili višečlanom kućanstvu, a zadovoljavaju uvjete Poziva, bodovati će se na temelju dvaju kriterija: dobi i razine mjesečnog prihoda.

Bodovanje mjesečnog prihoda (visina mjesečnog prihoda u odnosu na prosječnu starosnu mirovinu za 40 i više godina mirovinskog staža):

● do 400,00 EUR - 10 bodova

● od 401,00 EUR do 600,00 EUR - 8 bodova

● od 601,00 EUR do 800,00 EUR - 6 bodova

● od 801,00 EUR na više - 4 boda

U trenutku odabira/bodovanje pripadnika ciljne skupine koristiti će se mjesec koji prethodi mjesecu bodovanja pripadnika ciljne skupine ili mjesecu prije ukoliko HZMO još nije izdao podatke za mjesec u kojem se provodi bodovanje. Ukoliko se radi o dvočlanom kućanstvu mjesečni prihod podijeliti će se na dva ili u slučaju višečlanog kućanstva s brojem ukućana i koristiti prethodni princip bodovanja.

Bodovanje na temelju dobi:

● 18-65 godina - 5 bodova (odnosi se samo na osobe s invaliditetom)

● 66-70 godina - 6 bodova

● 71-80 godina - 7 bodova

● 81-90 godina - 8 bodova

● 91 i više godina - 10 bodova

Na temelju bodova (zbroj bodova mjesečnog prihoda i godina starosti) i prava prednosti, formirati će se konačna rang lista. Općina Posedarje će nastojati uključiti što je moguće veći broj korisnika, a lista će se koristiti ukoliko bude potrebe s obzirom na broj prijavljenih.

**VII.**

Osobni podaci kandidata za pružanje usluge potpore i podrške u svakodnevnom životu dostupni iz prijave i tražene dokumentacije, prikupljaju se i obrađuju isključivo za potrebe provedbe projekta “ZLATNE RUKE”.

Prijavom na javni poziv kandidati su izričito suglasni da Općina Posedarje kao voditelj obrade može prikupljati, koristiti i dalje obrađivati podatke u svrhu provođenja procedure javnog poziva, sukladno odredbama UREDBE EU 2016/679 Europskog parlamenta i Vijeća od 27.travnja 2016. o zaštiti pojedinaca u vezi s obradom podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine, broj: 42/18).

**VIII.**

Svi potrebni obrasci su dostupni na službenoj web stranici Općine Posedarje www.opcina-posedarje.hrna sljedećim linkovima:

1. Prijava na javni poziv
2. Izjava pripadnika ciljane skupine o broju članova kućanstva
3. Izjava pripadnika ciljne skupine o “Potvrda Porezne uprave o visini dohodaka i primitaka”
4. Izjava o načinu saznanja za “Javni poziv za iskaz interesa”

|  |  |  |
| --- | --- | --- |
|  |  | Pročelnik: Leonardo Rončević |
|  | **M.P.** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |